สินทรัพย์ที่ควรมีติดพอร์ต ในช่วงครึ่งปีหลัง 2566 มีอะไรบ้าง
ในช่วงครึ่งปีหลัง 2566 ยังมีสินทรัพย์ที่น่าลงทุนอยู่บ้างไหม สินทรัพย์ดีๆ ยังมีอยู่ในหลายส่วนของโลก ที่นักลงทุนสามารถใช้จังหวะนี้ลงทุนเพื่อรับผลตอบแทนที่สูงขึ้น 

หากพิจารณาโอกาสที่ Fed จะเริ่มคงอัตราดอกเบี้ยและอาจปรับลดลงในอนาคต ซึ่งตลาดคาดว่า Fed จะมีการลดดอกเบี้ยในช่วงสิ้นปีหรือกลางปี 2567 ปัจจัยดังกล่าวจะส่งผลดีต่อการลงทุนในตลาดตราสารหนี้และพันธบัตรรัฐบาลให้มีแนวโน้มที่ดีขึ้น โดยเฉพาะตราสารหนี้ที่ได้ออกมาตั้งแต่ในช่วงที่ดอกเบี้ยอยู่ในระดับสูงจะได้รับความสนใจมากขึ้น ดังนั้น การจัดสรรพอร์ตลงทุนให้มีสัดส่วนของตราสารหนี้ตามระดับความเสี่ยงของตัวเอง จะช่วยบริหารความเสี่ยงให้กับพอร์ตลงทุนได้เป็นอย่างดี โดยเฉพาะการลงทุนใน ETF เพื่อกระจายความเสี่ยงไปยังสินทรัพย์ที่หลากหลายทั้งตราสารหนี้และหุ้นในหลายๆ อุตสาหกรรม เหมาะกับนักลงทุนที่ต้องการหลีกเลี่ยงความเสี่ยงที่สูง

จากการสำรวจของ PWC คาดว่าตลาด ETF ทั่วโลกจะขยายตัวอย่างรวดเร็ว โดยผู้ตอบแบบสำรวจมากกว่าครึ่งคาดการณ์ว่า สินทรัพย์ ETF ภายใต้การจัดการ (Asset Under Management: AUM) จะมีมูลค่าอย่างน้อย 18 ล้านล้านดอลลาร์สหรัฐภายในปี 2569 อย่างไรก็ตาม เมื่อพิจารณาถึงจำนวนเงินที่ไหลเข้ากองทุนและผลิตภัณฑ์ที่เป็นนวัตกรรมใหม่ มีความเป็นไปได้ว่า AUM ของ ETF ทั่วโลกจะสามารถทะลุ 20 ล้านล้านดอลลาร์ภายในปี 2569 ซึ่งคิดเป็นอัตราการเติบโตต่อปี (CAGR) 17% ในอีก 5 ปีข้างหน้า

ส่วนของ Jitta Wealth เอง ก็มีนโยบายการลงทุนในกลุ่ม ETF เช่นกัน คือ Global ETF ที่มีการแบ่งสัดส่วนการลงทุนทั้งตราสารทุนและตราสารหนี้ โดยขึ้นอยู่กับระดับความเสี่ยงที่นักลงทุนสามารถรับได้ และจัดพอร์ตการลงทุนตามสูตร Modern Portfolio Theory ของนักเศรษฐศาสตร์ชาวอเมริกันนามว่า Harry Markowitz ที่ได้รับรางวัลโนเบลสาขาเศรษฐศาสตร์ในปี 2533 ซึ่งสิ่งที่เห็นคือ แนวโน้มผลตอบแทนใน Global ETF ทั้ง 3 แผนการลงทุนที่มี เริ่มได้รับความสนใจและมีแนวโน้มผลตอบแทนที่ดีขึ้นต่อเนื่อง
ตลาดการเงิน & ผลิตภัณฑ์และบริการทางการเงิน,ความรู้ทางการเงิน,การวิเคราะห์ทางการเงิน & เศรษฐศาสตร์การเงิน